'n Rewolwer is 'n vuurwapen, gewoonlik 'n handgeweer, wat verskeie kere afgevuur kan word voordat dit herlaai moet word. Die eienskap word moontlik gemaak deur verskillende kamers (meestal ses) in 'n silindriese drom (trommel) wat elk 'n patroon kan bevat. Na elke skoot roteer die drom, sodat die volgende patroon in-lyn met die loop van die rewolwer is. 'n Rewolwer is dus na elke skoot onmiddellik gereed om weer te vuur, mits daar 'n patroon in die volgende kamer van die drom is.
In 1854, het Eugene Lefaucheux die Lefaucheux 1854 gemaak, die eerste rewolwer wat selfstandige metaalpatrone gebruik eerder as los kruitpoeier, pistoolbal, en perkussiepette. Dit is 'n enkel-aksie rewolwer wat ses rondes hou.
As 'n algemene reël kan rewolwers nie effektief wees met 'n klankonderdrukker nie, aangesien daar gewoonlik 'n klein gaping is tussen die draaiende silinder en die loop wat 'n koeël moet kruis of spring wanneer dit geskiet word. Vanaf hierdie opening word 'n harde verslag geproduseer. 'n Onderdrukker kan net geluid uit die muil onderdruk.